Filemonoj

Filemonoj (Philemon) estas genro de birdoj el familio Melifagedoj. La genro enhavas 18 speciojn troveblajn en Aŭstralio, Papuo-Novgvineo, eosta Indonezio, kaj Novkaledonio. Plejparto de dieto de la birdoj konsistas je nektaro, insektoj kaj aliaj senvertebruloj, floroj, fruktoj, kaj semoj.

Filemonoj havas malhele brunajn plumarojn kaj plene aŭ parte kalvajn kapojn. Ilia aspekto donis al ili kutimajn nomojn en multaj lingvoj, ekzemple en la angla ili nomiĝas leatherheads ("ledkapuloj") aŭ friarbirds - de angla vorto friar kiu signifas monaĥon de almozanta ordeno. Tiuj monaĥoj razis siajn kapojn plene aŭ parte kaj surhavis modestajn brunecajn vestaĵojn. Kondute, tamen, tiuj ĉi birdoj ne similas al monaĥoj, ili estas tre bruaj kaj agresemaj, kaj eĉ rabobirdoj preferas eviti ilin. Iuj pli malgrandaj birdoj, ekzemple kelkaj specioj de orioledoj, evoluiĝis mimiki aspekton de filemonoj kaj tiel defendas sin de agreso.

Taksonomio
La genron Philemon enkondukis en jaro 1816 franca naturalisto kaj ornitologo Louis Pierre Vieillot.
Vieillot ne difinis la tipan specion de la genro, nur en 1840 George Gray deklaris ĝi .
La genra nomo devenas de la klasika greka vorto philēmōn, kiun eblas traduki kiel "amema" aŭ "kisema".
Verŝajne ĝi referencas la manieron kiel la birdo avide suĉas nektaron. Filemono ankaŭ estas sufiĉe disvastigita greka nomo, renkontebla, ekzemple, en la mito pri Filemono kaj Baŭciso aŭ en Biblia Epistolo al Filemono.

Laŭ nuna sistematiko al la genro apartenas 18 specioj:

 Filemono de Meyer (Philemon meyeri)
 Filemono de Brass (Philemon brassi)
 Malgranda filemono (Philemon citreogularis)
 Griza filemono (Philemon kisserensis)
 Timora filemono (Philemon inornatus)
 Malhela filemono (Philemon fuscicapillus)
 Grizkola filemono (Philemon subcorniculatus)
 Nigravizaĝa filemono (Philemon moluccensis)
 Tanimbara filemono (Philemon plumigenis)
 Helma filemono (Philemon buceroides)
 Novgvinea filemono (Philemon novaeguineae)
 Novbritia filemono (Philemon cockerelli)
 Novirlanda filemono (Philemon eichhorni)
 Blankanuka filemono (Philemon albitorques)
 Arĝentkapa filemono (Philemon argenticeps)
 Brua filemono (Philemon corniculatus)
 Novkaledonia filemono (Philemon diemenensis)

Iam ankaŭ krona filemono (Melitograis gilolensis) estis konsiderata ano de specio Philemon, sed nun ĝi estas movigita al aparta monotipa genro Melitograis.

Referencoj

Kategorio:Paseroformaj